《雨中饮宾旸次前韵二首》
元代·方回

早欲升堂学四科，晚年万事已谈何。
花时气色晴明少，海内交游老死多。
径醉不须商可否，急归犹欲避谁何。
春衣难典黄金尽，寻紫阳溪理櫂歌。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。